CELEX: 32017D2353
Language: da
Date: 2017-12-14 00:00:00
Title: Kommissionens gennemførelsesafgørelse (EU) 2017/2353 af 14. december 2017 om tilladelse til omsætning af olie fra Calanus finmarchicus som en ny fødevareingrediens i henhold til Europa-Parlamentets og Rådets forordning (EF) nr. 258/97 (meddelt under nummer C(2017) 8426)

16.12.2017   
            
            
               DA
            
            
               Den Europæiske Unions Tidende
            
            
               L 336/45
            
         KOMMISSIONENS GENNEMFØRELSESAFGØRELSE (EU) 2017/2353
   af 14. december 2017
   om tilladelse til omsætning af olie fra Calanus finmarchicus som en ny fødevareingrediens i henhold til Europa-Parlamentets og Rådets forordning (EF) nr. 258/97
   
      
         (meddelt under nummer C(2017) 8426)
      
   
   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Den 31. januar 2011 anmodede den norske virksomhed Calanus AS Det Forenede Kongeriges kompetente myndighed om tilladelse til at markedsføre olie fra krebsdyret (marin dyreplankton) Calanus finmarchicus høstet i Norges økonomiske zone og Jan Mayen-zonen i Unionen som en ny fødevareingrediens i den i artikel 1, stk. 2, litra e), i forordning (EF) nr. 258/97 omhandlede betydning.
            
         
               (2)
            
            
               Det Forenede Kongeriges kompetente myndighed afgav den 21. oktober 2016 sin første vurderingsrapport. Den kom i denne rapport frem til den konklusion, at olie fra Calanus finmarchicus opfylder kriterierne for nye fødevarer i artikel 3, stk. 1, i forordning (EF) nr. 258/97.
            
         
               (3)
            
            
               Den 8. november 2016 videresendte Kommissionen den første vurderingsrapport til de øvrige medlemsstater.
            
         
               (4)
            
            
               De øvrige medlemsstater fremsatte inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, begrundede indsigelser, navnlig med hensyn til de utilstrækkelige oplysninger vedrørende fremstillingsproces, opbevaringsstabilitet og toksikologiske data. Yderligere forklaringer fra ansøgeren mindskede betænkelighederne hos medlemsstaterne og Kommissionen.
            
         
               (5)
            
            
               Der er ved Europa-Parlamentets og Rådets direktiv 2002/46/EF (2) fastsat krav til kosttilskud. Det bør være tilladt at anvende olie fra Calanus finmarchicus, jf. dog bestemmelserne i nævnte direktiv.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Olie fra Calanus finmarchicus som specificeret i bilag I til denne afgørelse kan markedsføres i Unionen som en ny fødevareingrediens til anvendelse i kosttilskud med de maksimumsindhold, der er fastsat i bilag II til denne afgørelse, jf. dog direktiv 2002/46/EF.
   Artikel 2
   Olie fra Calanus finmarchicus, der godkendes ved denne afgørelse, betegnes »olie fra Calanus finmarchicus (krebsdyr)« på mærkningen af fødevarerne.
   Artikel 3
   Denne afgørelse er rettet til Calanus AS, Stakkevollv. 65, P.O. Box 2489, 9272 Tromsø, Norge.
   
      Udfærdiget i Bruxelles, den 14. december 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (EFT L 183 af 12.7.2002, s. 51).
   
      BILAG I
      
         SPECIFIKATIONER FOR OLIE FRA CALANUS FINMARCHICUS
         
      
      
         Beskrivelse: Den nye fødevare er en rubinfarvet, lidt tyktflydende olie med en svag lugt af skaldyr, der er udvundet af krebsdyret (marin dyreplankton) Calanus finmarchicus. Ingrediensen består primært af voksestere (> 85 %) med mindre mængder af triglycerider og andre neutrale lipider.
      
         Specifikationer
      
      
                  Parameter
               
               
                  Specifikationsværdi
               
            
                  Vand
               
               
                  < 1 %
               
            
                  Voksestere
               
               
                  > 85 %
               
            
                  Fedtsyrer i alt
               
               
                  > 46 %
               
            
                  Eicosapentaensyre (EPA)
               
               
                  > 3 %
               
            
                  Docosahexaensyre (DHA)
               
               
                  > 4 %
               
            
                  Fedtalkoholer i alt
               
               
                  > 28 %
               
            
                  C20:1 n-9 fedtalkohol
               
               
                  > 9 %
               
            
                  C22:1 n-11 fedtalkohol
               
               
                  > 12 %
               
            
                  Transfedtsyrer i alt
               
               
                  < 1 %
               
            
                  Astaxanthinestere
               
               
                  < 0,1 %
               
            
                  Peroxidtal
               
               
                  < 3 meq. O2/kg
               
            
   
      BILAG II
      
         TILLADTE ANVENDELSER AF OLIE FRA CALANUS FINMARCHICUS
         
      
      
                  Fødevarekategori
               
               
                  Maksimumsindhold
               
            
                  Kosttilskud som defineret i direktiv 2002/46/EF
               
               
                  2,3 g pr. dag